Μεταρρυθμιστική Αγωγή κατ’ άρθρο 334 ΚΠολΔ
Creators: name: Ντανόζα Ελενίκη Χρήστου
Publisher: name: Aristotle University of Thessaloniki
Year: 2022
Subjects: Μεταρρυθμιστική αγωγή
Διάσπαση δεδικασμένου
Χρονικά όρια δεδικασμένου
Reformative lawsuit
Division of precedent
Temporal limits of precedent.

description: Αντικείμενο της διπλωματικής εργασίας αποτελεί η έρευνα της μεταρρυθμιστικής αγωγής, όπως αυτή καθιερώνεται στο άρθρ. 334 ΚΠολΔ. Υπόψη λαμβάνονται τόσο η δογματική προσέγγιση του θεσμού από τη θεωρία όσο και η πρακτική εφαρμογή της από τα δικαστήρια. Βασικό χαρακτηριστικό της μεταρρυθμιστικής αγωγής συνιστά η θεμιτή διάσπαση του δεδικασμένου, λόγω της ουσιαστικής μεταβολής των συνθηκών, στις οποίες στηρίχθηκε η επιδικάζουσα περιοδικές παροχές τελεσίδικη δικαστική απόφαση. Για το λόγο αυτό, σκόπιμη κρίνεται καταρχήν η σύντομη παρουσίαση των αντικειμενικών ορίων του δεδικασμένου κατ’ άρθρ. 324 ΚΠολΔ, του αντικειμένου του, καθώς και της ταυτότητας της νομικής αιτίας, ώστε να καταστεί στη συνέχεια δυνατή η διάκρισή τους από τα χρονικά όρια του δεδικασμένου. Έμφαση δίνεται ιδίως στο χρόνο λειτουργίας της προκαλούμενης από το δεδικασμένο δέσμευσης και ιδίως στην ενέργεια του αποκλεισμού και στην έννοια της επιγενόμενης αιτίας ως λόγων υπερβάσεως των χρονικών ορίων του δεδικασμένου. Στη συνέχεια, και στον πυρήνα της μελέτης, αποτυπώνεται αρχικά η ιστορική προέλευση και οι λόγοι καθιέρωσης της διάταξης του άρθρου 334 ΚΠολΔ, ενώ μετέπειτα αναλύεται η νομική φύση της μεταρρυθμιστικής αγωγής καθώς και οι γενικές και ειδικές προϋποθέσεις για την άσκησή της. Απαραίτητη κρίνεται, ακόμα, η εμβάθυνση στο πεδίο εφαρμογής της, με ειδική αναφορά στις περιοδικές αξιώσεις διατροφής (άρθρ. 1493, 1494, 1496, 1497 ΑΚ), στις αξιώσεις αποζημίωσης, όταν αυτές καταβάλλονται σε μηνιαίες ή άλλες περιοδικές χρηματικές παροχές επί θανάτωσης προσώπου ή βλάβης του σώματος ή της υγείας του (άρθρ. 928, 929, 930 §1 ΑΚ) καθώς και στην ειδική κατηγορία περιοδικών παροχών που οφείλονται σύμφωνα με κάποια δικαιοπραξία, εφόσον το ποσό ή η διάρκεια της καταβολής τους ορίστηκε από το δικαστήριο (άρθρ. 334 παρ. 1 εδ. β΄ ΚΠολΔ). Περαιτέρω, ερευνάται ο τρόπος ένταξης της μεταρρυθμιστικής αγωγής στα χρονικά όρια του δεδικασμένου. Ειδικότερα, συσχετίζεται το δεδικασμένο της απόφασης που καταδικάζει σε μελλοντικές περιοδικές παροχές με τη μεταρρυθμιστική αγωγή, ώστε να αποκαλυφθεί η κατ’ εξαίρεση διεύρυνση των χρονικών ορίων του δεδικασμένου. Επίσης, αναζητούνται οι περιπτώσεις, όπου κατά τη βούληση του δικονομικού νομοθέτη είναι δυνατή, είτε για ουσιαστικούς είτε για δικονομικούς λόγους η υποχώρηση του δεδικασμένου και σε άλλες περιπτώσεις, πλην της μεταρρυθμιστικής αγωγής, και ακολουθεί σύγκριση της μεταρρυθμιστικής αγωγής με αυτούς τους συγγενείς θεσμούς, που προβλέπονται και ρυθμίζονται στον ΚΠολΔ. Επιπλέον, αναζητούνται ειδικότερες εκδηλώσεις της μεταρρυθμιστικής αγωγής, με αναφορά καταρχήν στη ρύθμιση του άρθρ. 728 §2 ΚΠολΔ αναφορικά με τη δυνατότητα λήψης ασφαλιστικών μέτρων, εφόσον συντρέχει περίπτωση μεταρρύθμισης τελεσίδικης ή ανέκκλητης απόφασης. Ενώ, επιπρόσθετα, παρουσιάζονται, και τα κρίσιμα ζητήματα που συνέχονται με τη μεταρρύθμιση αλλοδαπής δικαστικής απόφασης. Η μελέτη ολοκληρώνεται με τη σύντομη αποτύπωση των συμπερασμάτων της στο ουσιώδες για τη νομολογιακή πρακτική ζήτημα της μεταρρύθμισης του δεδικασμένου των τελεσίδικων δικαστικών αποφάσεων
description: The subject of the dissertation is the research of the reformative lawsuit, as it is established in art. 334(CCP). Both the dogmatic approach of the reformative lawsuit from the theory and its practical application by the courts are taken into account. A key feature of the reformative lawsuit is the rightful division of the precedent, due to the substantial change of the circumstances on which the final court’s decision, that adjudicated periodic benefits, was based. For this reason, at first is deemed advisable to briefly present the objective limits of the precedent according to art. 324(CCP), of its object, as well as the identity of the legal cause, in order to be able afterwards to distinguish them from the temporal limits of the precedent. Emphasis is placed particularly on the time that the obligation caused by the precedent functions and specifically on the action of exclusion and on the signification of the cause that occurs afterwards as reasons for exceeding the temporal limits of the precedent. Then, in the core of the dissertation, the historical origin and the reasons for the establishment of the art. 334(CCP) are first reflected, while then the legal nature of the reformative lawsuit is analyzed as well as the general and specific conditions for filing it. It is also deemed necessary to deepen to its scope, with special reference to the periodic claims of alimony (art. 1493, 1494, 1496, 1497 of the CC), to the damages claims, when they are paid in monthly or other periodic cash benefits on the kill of a person or damage to his body or health (art 928, 929, 930 §1 of the CC) as well as to the special category of periodic benefits due in accordance with a legal act, provided that the amount or duration of their payment was set by the court (art. 334 par. 1 pas. b΄ (CCP). Furthermore, the way in which the reformative lawsuit is included in the temporal limits of the precedent is researched. In particular, the precedent of the decision sentencing to future periodic benefits is related to the reformative lawsuit, in order to reveal the exceptional enlargement of the temporal limits of the precedent. Also, cases are sought where at the will of the procedural legislator it is possible, either for substantive or procedural reasons, the attenuation of the precedent and in other cases, except the reformative lawsuit, and then follows a comparison of the reformative lawsuit with these congener cases, which are provided and regulated in the CCP. Moreover, more specific manifestations of the reformative lawsuit are sought, with reference first to the art. 728 §2 CCP with regard to the possibility of taking protective measures, in case of reforming a final or irrevocable decision. In addition, the critical issues that connect with the reforming of a foreign court decision are presented. The dissertation ends with a brief presentation of its conclusions on the issue of reforming the precedent of final court decisions, which is essential for case law practice